विकीलीक्स का संदिग्ध निर्वस्त्र सोने को मजबूर  
सनसनीखेज खुलासे करने वाली वेबसाइट विकीलीक्स को खुफिया जानकारी देने के आरोपी एक अमेरिकी सैनिक को कैद के दौरान सप्ताह में एक बार निर्वस्त्र सोने के लिए मजबूर किया जाता है।
सनसनीखेज खुलासे करने वाली वेबसाइट विकीलीक्स को खुफिया जानकारी देने के आरोपी एक अमेरिकी सैनिक को वर्जिनिया में कैद के दौरान सप्ताह में कम से कम एक बार निर्वस्त्र सोने के लिए मजबूर किया जाता है।  ब्राडली मेनिंग (23) पर खुफिया जानकारियां हासिल करने के लिए सरकारी कंप्यूटरों पर अनिधिकृत सॉफ्टवेयर के इस्तेमाल, सूचनाओं को संग्रहित करने और सार्वजनिक रूप से उन्हें जारी करने सहित 22 अतिरिक्त आरोप हाल में लगाए गए। आरोपी पिछले सात माह से हिरासत में है।  पेंटागन के प्रवक्ता कोल डेव लापन ने इसकी पुष्टि करते हुए कहा कि मेनिंग को सप्ताह में कम से कम एक बार निर्वस्त्र सोने के लिए बाध्य किया जाता है, लेकिन गोपनीयता के आधार पर उन्होंने इसका कारण बताने से इनकार कर दिया। उन्होंने कहा, गोपनीयता के कारण हम इसकी वजह नहीं बता सकते।